Odense Adresse-Contoirs Efterretninger, 1829-12-29
Nederlandene. Næsten kunde Man antage den politiske Gjæring fra Nabolandet for smittende; thi ogsaa her istemmes de samme Klager over Minister Vilkaarlighed, forehavende Statskoup &c. Disse have faaet nyt Liv ved et Generalstaternes Kammer den 11 Decbr. forelagt Kongeligt Budskab med et nyt Lov=Udkast imod Pressefrækheden. J det første klages over get lidet Antal overspændte Hoveder, som midt i Freden miskjende Regjeringens Velgierninger og vedblive i en skandals Opposition. De betjene sig - hedder det - fremdeles af Pressefriheden til at udstrøe Tvedragt og Mistillid og at angribe det kongelige Huses Rettigheder. Det er derfor paa Tide, at Kongen yttrer sin personlige Mening om Bestyrelsens Gang. Nu vises, hvorledes han ved at følge Maria Theresias Fodspor, har gjort alt muligt for Katholikerne. Angaaende Brugen af det franske Sprog vilde han ogsaa kunne beqvemme sig til dets Optagelse i offentlige Forhandlinger, naar det erkjendes for nødvendigt; men vil aldrig give efter for Skriget derom. ministrenes Ansvarlighed er uforenelig med Kongens Rettighed til at give dem Jnstruktioner. Loven om Dommernes Uafsættelighed kan snart ventes sat i Udførelse &c. Budskabet slutter med Henviisning til den Fasthed, hvormed Hs. Majestæts Forfædre betvang Oprørerne og bekjempede udenlandske Fiender. J Lov=Forslaget selv vises, hvorlunde den nyeste Presselov af 16 Mai 1829 (!) langt fra at opfylde Hensigten, har havt store Misbrug til Følge og kun avlet nye Fornærmelser, Urolighed, Mistroe og Uenighed, hvisaarsag en ny Lov er bleven nødvendig. Ved den første Artikel tillades alle beskedne Domme om de offentlige Authoriteters Handlinger, i Bøger, Tidsskrifter, Dagblade og Flyveskrifter; men de andre Artikler fastsætte Straffe for de særskilte Presse-Overtrædelser, saasom Fængsel fra to til fem Aar for Ringeagt mod de Kongelige Personer og Forordninger, fra et til tree Aar for Angreb paa Lovene eller Opfordring til Ulydighed mod dem, Ringeagt mod Regjeringen eller en Deel af samme. J GjentagelsesTilfælde forhøies Straffen en halv Gang. Tiltale for slige Forseelser maa skee inden 3 Maaneders Forløb m.m. Men istedetfor at dæmpe Misnøien, har denne herved kun faaet ny Næring, og alle Hoveder og Penne ere satte i Bevægelse, for at afvende det truende Uveir. Fra Lüttic- og mange andre Steder indstrømme Ansøgninger til Kammeret imod det nye Udkast. J offentlige Blade forsikres, at Planen til et Statskoup alt længe har været færdig, hvorfor Repræsentanterne opfordres til, ved Budgettets Forkastelse og Skatte=Vægringer (ligesom i Frankerig) at tvinge Ministrene til at aftakke. "Skulde Kammeret - siger den nederlandske Koureer - blive ved sin Beslutning og Ministrene udføre deres Angreb, da er Staten forfatningsmæssig opløst og den skrækkeligste Katastrofe nær. Faren er ikke langt borte; den 1 Januar er den betydningsfulde Dag Vi have kun endnu 14 Dages konstitutionel Tilværelse. En Snees Medlemmer af det andet Kammer have ogsaa erklæret, at de ikke kunne stemme for Budgettet, førend Nationens Klager ere afhjulpne. Men iøvrigt klager Koureren, over, at ligesom de nordlige Deputerede uden Undtagelse synes stemte for Budgettets Antagelse, beherskes de sydlige tildeels af Frygt. Et Rygte siger, at Staden Amsterdam i Tilfælde at Budgettet forkastes, har tilbudet Kongen er Laan af 100 Millioner Gylden. De Brusseler Advokater have i en afholdt Forsamling taget flere Beslutninger imod Ministrene. De katholske og liberale Blade udgyde deres fælleds Harme over det nye Presse-Forslag, medens det af den brændemærkede Bagnano redigerede National er det eneste, som endnu finder det for liberalt og vil have Dødsstraffe anvendte for de opregnede Forseelser. Men han skal ogsaa have faaet henved 100,000 Gylden Understøttelse, for udviste Tjenester.